CELEX: 32015D1301
Language: et
Date: 2015-07-20 00:00:00
Title: Komisjoni rakendusotsus (EL) 2015/1301, 20. juuli 2015, mis käsitleb standardi EN 13241-1:2003+A1:2011 (tööstus-, kommerts- ning garaažiuksed ja -väravad) viite piiranguga avaldamist Euroopa Liidu Teatajas Euroopa Parlamendi ja nõukogu direktiivi 2006/42/EÜ alusel

29.7.2015   
            
            
               ET
            
            
               Euroopa Liidu Teataja
            
            
               L 199/40
            
         KOMISJONI RAKENDUSOTSUS (EL) 2015/1301,
   20. juuli 2015,
   mis käsitleb standardi EN 13241-1:2003+A1:2011 (tööstus-, kommerts- ning garaažiuksed ja -väravad) viite piiranguga avaldamist Euroopa Liidu Teatajas Euroopa Parlamendi ja nõukogu direktiivi 2006/42/EÜ alusel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artiklit 10,
   võttes arvesse Euroopa Parlamendi ja nõukogu 25. oktoobri 2012. aasta määruse (EL) nr 1025/2012 (mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ) (2) artikli 22 alusel moodustatud komitee arvamust
   ning arvestades järgmist:
   
               (1)
            
            
               Kui siseriiklik standard, millega on võetud üle ühtlustatud standard ja mille viide on avaldatud Euroopa Liidu Teatajas, hõlmab üht või mitut direktiivi 2006/42/EÜ I lisas sätestatud olulist tervisekaitse- ja ohutusnõuet, eeldatakse, et vastavalt sellele standardile ehitatud masin vastab asjaomastele olulistele tervisekaitse- ja ohutusnõuetele.
            
         
               (2)
            
            
               2012. aasta novembris ajakohastas Ühendkuningriik oma 2010. aasta detsembris esitatud ametlikku vastuväidet seoses standardiga EN 12635:2002+A1:2008 „Tööstus-, kommerts- ning garaažiuksed ja -väravad. Paigaldamine ja kasutamine”, lisades sellele standardi EN 13241-1:2003+A1:2011 „Tööstus-, kommerts- ning garaažiuksed ja -väravad. Tootestandard. Osa 1: Ilma tulekaitse- või suitsukontrolliparameetriteta tooted”, mille Euroopa Standardikomitee oli esitanud direktiivi 2006/42/EÜ alusel ühtlustamiseks ja mis avaldati esmakordselt Euroopa Liidu Teatajas18. novembril 2011 (3).
            
         
               (3)
            
            
               Ametlik vastuväide esitati, kuna punktides 4.2.2 „Force for manual operation” (Käsitsi käitamiseks vajalik jõud), 4.2.6 „Protection against cutting” (Lõikekaitse), 4.3.2 „Protection against crushing, shearing and drawing-in” (Kaitse muljumise, sisselõigete ja masinasse kinnijäämise eest), 4.3.3 „Operating forces” (Käitamisjõud), 4.3.4 „Electrical safety” (Elektriohutus) ja 4.3.6 „Alternative requirements” (Alternatiivsed nõuded) osutatud standard EN 12453:2000 „Tööstus-, kommerts- ning garaažiuksed ja -väravad. Ohutus elektri abil töötavate uste kasutamisel. Nõuded” ning punktis 4.3.3 „Operating forces” (Käitamisjõud) osutatud standard EN 12445:2000 „Tööstus-, kommerts- ning garaažiuksed ja -väravad. Ohutus elektri abil töötavate uste kasutamisel. Katsemeetodid” ei vasta direktiivi 2006/42/EÜ I lisas sätestatud olulistele tervisekaitse- ja ohutusnõuetele.
            
         
               (4)
            
            
               Komisjon vaatas standardi EN 13241-1:2003+A1:2011 läbi koos direktiivi 2006/42/EÜ artikli 22 alusel loodud komitee esindajatega ning jõudis järeldusele, et standard ei vasta olulistele tervisekaitse- ja ohutusnõuetele, mis on sätestatud direktiivi 2006/42/EÜ I lisa punktides 1.3.7 (Liikuvad osad) ja 1.4.3 (Kaitseseadised), mis pärinevad osutatud standarditest EN 12453:2000 ja EN 12445:2000.
            
         
               (5)
            
            
               Võttes arvesse vajadust parandada standardi EN 13241-1:2003+A1:2011 ohutusaspekte, tuleks seni, kuni standardit ei ole asjakohaselt muudetud, lisada Euroopa Liidu Teatajas avaldatud standardi EN 13241-1:2003+A1:2011 viitele asjakohane hoiatus,
            
         ON VASTU VÕTNUD KÄESOLEVA OTSUSE:
   Artikkel 1
   Standardi EN 13241-1:2003+A1:2011 „Tööstus-, kommerts- ning garaažiuksed ja -väravad. Tootestandard. Osa 1: Ilma tulekaitse- või suitsukontrolliparameetriteta tooted” viide avaldatakse Euroopa Liidu Teatajas lisas sätestatud piiranguga.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 20. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 157, 9.6.2006, lk 24.
   
      (2)  ELT L 316, 14.11.2012, lk 12.
   
      (3)  ELT C 338, 18.11.2011, lk 1.
   
      LISA
      
         Liidu ühtlustamisaktide kohaste ühtlustatud standardite pealkirjade ja viidete avaldamine
      
      
                  ESO (1)
                  
               
               
                  Ühtlustatud standardi viide ja pealkiri
                  (ning viitedokument)
               
               
                  Esmakordne avaldamine ELTs
               
               
                  Asendatava standardi viide
               
               
                  Kuupäev, mil asendatava standardi järgimisest tulenev vastavuseeldus kaotab kehtivuse
                  Märkus 1
               
            
                  CEN
               
               
                  EN 13241-1:2003+A1:2011
                  Tööstus-, kommerts- ning garaažiuksed ja -väravad. Tootestandard. Osa 1: Tooted, millele ei esitata tulepüsivus- või suitsutõkestusnõudeid
               
               
                  18.11.2011
               
               
                  —
               
               
                  —
               
            
                  
                     Hoiatus. Punktide 4.2.2, 4.2.6, 4.3.2, 4.3.3, 4.3.4 ja 4.3.6 puhul ei viita käesolev avaldatud dokument standardile EN 12453:2000 ning selle standardi kohaldamine ei anna alust eeldada vastavust direktiivi 2006/42/EÜ I lisa punktide 1.3.7 ja 1.4.3 olulistele tervisekaitse- ja ohutusnõuetele.
               
            
            
         (1)  ESO: Euroopa standardiorganisatsioon:
      
                  —
               
               
                  CEN: Avenue Marnix 17, B-1000, Brüssel, tel +32 2 5500811, faks +32 2 5500819 (http://www.cen.eu)
               
            Märkus 1. Tavaliselt on kuupäev, mil asendatava standardi vastavuseeldus kehtivuse kaotab, Euroopa standardiorganisatsiooni kehtestatud tühistamiskuupäev, kuid kõnealuste standardite kasutajate tähelepanu juhitakse asjaolule, et teatavatel erandjuhtudel võib olla ka teisiti.
      Märkus 2. Uue või muudetud standardi kohaldamisala on sama kui asendatava standardi kohaldamisala. Osutatud kuupäevast alates ei anna asendatava standardi järgimine enam alust eeldada, et toode vastab liidu õigusakti olulistele või muudele nõuetele.